**28/4/2020**

**Nastavna jedinica: PAST SIMPLE**

Dobro jutro djeco!

Danas ćemo učiti teoriju o glagolskom vremenu PAST SIMPLE. Što smo do sada naučili o ovom glagolskom vremenu? Naučili smo da njime izražavamo PROŠLU RADNJU, radnju koja se dogodila u prošlosti (**last** summer, **yesterday**, **last** week, two days **ago, last** night, four years **ago**, two months **ago, in 1999**, **in 2008…).** Naučili smo oblike za prošlo vrijeme glagola BITI (“TO BE”)

|  |  |  |
| --- | --- | --- |
| **Positive (izjavni)** | **Negative (niječni)** | **Question (upitni)** |
| I **was** | I **wasn't** | **Was** I? |
| You **were** | You **weren't** | **Were** You? |
| He/she/it **was** | He/She/It **wasn't** | **Was** he/she/it? |
| We **were** | We **weren't** | **Were** we? |
| You **were** | You **weren't** | **Were** you? |
| They **were** | They **weren't** | **Were** they? |
|  |  |  |
|  | **Was + not = wasn't**  **Were + not = weren't** |  |

Danas ćemo naučiti kako se tvori Past Simple svih ostalih glagola. Naravno u izjavnom (jesnom), upitnom i niječnom obliku.

Kako bismo naučili kako se tvori Past Simple potrebno je da razlikujemo pravilne (REGULAR) i nepravilne (IRREGULAR) glagole. **Nepravilni glagoli se uče napamet iz liste nepravilnih glagola iz drugog stupca (kolone).** Za ovu školsku godinu vašim udžbenikom je predviđeno da napamet naučite **23 nepravilna glagola**. Neće biti teško jer većinu njih već poznajete i učestalo se koriste. Ova lista od 23 nepravilna glagola se nalazi na stranici 155 vašeg udžbenika (IRREGULAR VERBS). U slijedećoj školskoj godini lista sadržava stotinjak nepravilnih glagola. Kako razlikovati pravilne glagole? Jednostavno: ukoliko glagol nije nepravilan onda je pravilan. **Dakle ključno je da dobro naučite nepravilne glagole kako biste ih mogli razlikovati od pravilnih.**

**PAST SIMPLE TENSE**

**IZJAVNI (JESNI, POTVRDNI) OBLIK**

Kod pravilnih glagola u Past Simple-u glagol dobiva **nastavak-ed** u svim licima (osobama). Ako glagol završava na e (decide, prepare…) dobit će **nastavak -d**. Evo i primjera s glagolom **work** (raditi)

|  |
| --- |
| **Positive form (potvrdni oblik)** |
| I **worked –** ja sam radio |
| You **worked –** ti si radio |
| He **worked –** on je radio |
| She **worked –** ona je radila |
| It **worked** – to/ono je radilo |
| We **worked –** mi smo radili |
| You **worked –** vi ste radili |
| They **worked –** oni su radili |

Kod nepravilnih glagola u potvrdnom obliku koristimo drugi stupac liste nepravilnih glagola za koje smo rekli da ih trebamo naučiti napamet. Taj oblik koji naučimo koristimo onda u svim licima (osobama). Kao primjer ćemo uzeti glagol GO (ići). Njegov oblik za Past Simple glasi WENT.

|  |
| --- |
| **Positive form (potvrdni oblik)** |
| I **went –** ja sam otišao |
| You **went –** ti si otišao |
| He **went –** on je otišao |
| She **went –** ona je otišla |
| It **went** – to/ono je otišlo |
| We **went –** mi smo otišli |
| You **went –** vi ste otišli |
| They **went –** oni su otišli |

**UPITNI OBLIK**

Upitni oblik se tvori s **DID**. Did je prošlo vrijeme glagola do. Kada koristimo DID onda se pravilni glagol vraća u osnovni oblik i **nećemo** mu dodavati nastavak (-ed ili –d).

|  |
| --- |
| **Question form (upitni oblik)** |
| **Did** I **work? –** jesam li ja radio? |
| **Did** you **work? –** jesi li ti radio? |
| **Did** he **work? –** je li on radio? |
| **Did** she **work? –** je li ona radila? |
| **Did** it **work?** – je li to/ono radilo? |
| **Did** we **work? –** jesmo li mi radili? |
| **Did** you **work? –** jeste livi radili? |
| **Did** they **work? –** jesu lioni radili? |

Isto se događa i s nepravilnim glagolima. Kada koristimo DID nepravilni glagol se vraća u osnovni oblik (prvi stupac)

|  |
| --- |
| **Question form (upitni oblik)** |
| **Did** I **go? –** jesam li ja otišao? |
| **Did** you **go? –** jesi li ti otišao? |
| **Did** he **go? –** je li on otišao? |
| **Did** she **go? –** je li ona otišla? |
| **Did** it **go?** – je li to/ono otišlo? |
| **Did** we **go? –** jesmo li mi otišli? |
| **Did** you **go? –** jeste livi otišli? |
| **Did** they **go? –** jesu lioni otišli? |

**NIJEČNI OBLIK**

Niječni oblik se tvori s DIDN'T što je u stvari DID + NOT. Ukoliko koristimo didn't glagol se vraća u osnovni oblik.

|  |
| --- |
| **Negative form (niječni oblik)** |
| I **didn't** **work –** ja nisam radio |
| You **didn't** **work –** ti nisi radio |
| He **didn't work –** on nije radio |
| She **didn't** **work –** ona nije radila |
| It **didn't** **work** – to/ono nije radilo |
| We **didn't work –** mi nismo radili |
| You **didn't** **work –** vi niste radili |
| They **didn't** **work –** oni nisu radili |

Isto je i kod nepravilnih glagola.

|  |
| --- |
| **Negative form (niječni oblik)** |
| I **didn't** **go –** ja nisam otišao |
| You **didn't** **go –** ti nisi otišao |
| He **didn't go –** on nije otišao |
| She **didn't** **go –** ona nije otišla |
| It **didn't** **go** – to/ono nije otišlo |
| We **didn't go –** mi nismo otišli |
| You **didn't** **go –** vi niste otišli |
| They **didn't** **go –** oni nisu otišli |

Za kraj vam donosim listu nepravilnih glagola koje trebate naučiti u ovoj školskoj godini napamet. Vidite da se lista satoji iz tri stupca. Prvi stupac je osnovni oblik, infinitiv. Drugi stupac je Past Simple , a treći stupac je Past Participle. Ovaj treći stupac nećemo koristiti u ovoj školskoj godini nego tek u slijedećoj ali ćemo i njega odmah učiti napamet jer je tako jednostavnije za naučiti. Lakše će ga biti sad naučiti nego poslije nadodati…

|  |  |  |
| --- | --- | --- |
| **INFINITIVE** | **PAST SIMPLE** | **PAST PARTICIPLE** |
| be | **was/were** | been |
| have | **had** | had |
| do | **did** | done |
| go | **went** | gone |
| eat | **ate** | eaten |
| lose | **lost** | lost |
| take | **took** | taken |
| see | **saw** | seen |
| drink | **drank** | drunk |
| give | **gave** | given |
| write | **wrote** | written |
| read /ri:d/ | **read** /red/ | read /red/ |
| make | **made** | made |
| come | **came** | come |
| fall | **fell** | fallen |
| forget | **forgot** | forgotten |
| break | **broke** | broken |
| get | **got** | got/gotten |
| spend | **spent** | spent |
| think | **thought** | thought |
| catch | **caught** | caught |
| break | **broke** | broken |
| feel | **felt** | felt |
| find | **found** | found |

**Zadatak: Pročitajte lekciju dva puta. Markirane (žute) sadržaje prepišite u vaše bilježnice** (od naslova PAST SIMPLE TENSE do *Za kraj vam donosim listu nepravilnih glagola…).*

*Želim vam svima ugodan ostatak dana!*

*Your teacher Tanja*